การเลือกตั้งนายกองค์การบริหารส่วนจังหวัดในประเทศไทย พ.ศ. 2567

การเลือกตั้งนายกองค์การบริหารส่วนจังหวัดในประเทศไทย พ.ศ. 2567 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 25 จังหวัด เนื่องจากนายกองค์การบริหารส่วนจังหวัดจำนวน 25 คน ลาออกจากตำแหน่งก่อนครบวาระ

**รายนามนายกองค์การบริหารส่วนจังหวัดที่ได้รับเลือกตั้ง**
แยกตามรายภาคตามการแบ่งของราชบัณฑิตยสถาน

**ผลการเลือกตั้งของแต่ละจังหวัด**
เรียงลำดับตามวันที่จัดการเลือกตั้ง- 31 มีนาคม - เลย- 23 มิถุนายน - นครสวรรค์ • อ่างทอง- 30 มิถุนายน - ปทุมธานี ครั้งที่ 1- 4 สิงหาคม - พะเยา • พระนครศรีอยุธยา • ชัยนาท- 11 สิงหาคม - ชัยภูมิ- 18 สิงหาคม - พิษณุโลก- 1 กันยายน - ราชบุรี- 22 กันยายน - ชุมพร • ปทุมธานี ครั้งที่ 2- 6 ตุลาคม - ยโสธร • ระนอง • อุทัยธานี- 3 พฤศจิกายน - ขอนแก่น • สุโขทัย- 23 พฤศจิกายน - สุรินทร์- 24 พฤศจิกายน - นครศรีธรรมราช • เพชรบุรี • อุดรธานี - 1 ธันวาคม - กำแพงเพชร- 15 ธันวาคม - ตาก • เพชรบูรณ์- 22 ธันวาคม - อุตรดิตถ์ • อุบลราชธานี

**เลย**
จัดขึ้นเมื่อวันที่ 31 มีนาคม พ.ศ. 2567 เป็นการเลือกตั้งนายกองค์การบริหารส่วนจังหวัดเลย สืบเนื่องจากธนาวุฒิ ทิมสุวรรณ นายกองค์การบริหารส่วนจังหวัดเลยได้ลาออกจากตำแหน่ง โดยมีผู้สมัครทั้งหมด 4 ราย ดังนี้- หมายเลข 1 ชัยธวัช เนียมศิริ อดีตผู้ว่าราชการจังหวัดเลย สังกัดกลุ่มพัฒนา ซึ่งเป็นสังกัดเดียวกับธนาวุฒิ ได้รับการสนับสนุนจาก พรรคเพื่อไทย และ พรรคภูมิใจไทย- หมายเลข 2 จีระศักดิ์ น้อยก่ำ ประธานชมรมเครือข่ายผู้ค้าลอตเตอรี่รายย่อยจังหวัดเลย และอดีตผู้สมัคร สส. เลย เขต 2 พรรคพลังประชารัฐ - หมายเลข 3 นาวิน วังคีรี ทนายความ- หมายเลข 4 ชวลิตย์ น้อยดี
ผลการเลือกตั้งปรากฏว่า ชัยธวัช เนียมศิริ ได้รับเลือกตั้ง และคณะกรรมการการเลือกตั้ง ได้รับรองการเลือกตั้งเมื่อวันที่ 11 เมษายน พ.ศ. 2567

**นครสวรรค์**
จัดขึ้นเมื่อวันที่ 23 มิถุนายน พ.ศ. 2567 เป็นการเลือกตั้งนายกองค์การบริหารส่วนจังหวัดนครสวรรค์ สืบเนื่องจากพลตำรวจเอก สมศักดิ์ จันทะพิงค์ นายกองค์การบริหารส่วนจังหวัดนครสวรรค์ได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 พลตำรวจเอก สมศักดิ์ จันทะพิงค์ อดีตนายกองค์การบริหารส่วนจังหวัดนครสวรรค์ และอดีตรองหัวหน้าพรรคเพื่อไทย สังกัดกลุ่มนครสวรรค์บ้านเรา- หมายเลข 2 ร้อยตํารวจโท ธรัตนชัย เฉลยคาม อดีตผู้สมัคร สส.นครสวรรค์ เขต 6 พรรคก้าวไกล สังกัดอิสระเดิมมีตำแหน่งผู้เชี่ยวชาญประจำตัว สส.ของพรรค แต่เพื่อให้เป็นไปตามมติของพรรคก้าวไกล ที่จะไม่ส่งผู้สมัครชิงตำแหน่งนายก อบจ.นครสวรรค์ และผู้ที่มีตำแหน่งในพรรคไม่อาจลงสมัครแข่งขันในการเลือกตั้งครั้งนี้ได้ จึงลาออกจากตำแหน่งเพื่อมาลงสมัครในนามส่วนตัว (ขาดคุณสมบัติ)- หมายเลข 3 ขนิษฐา ดอกไม้ทอง เจ้าของสำนักงานบัญชี
ผลการเลือกตั้งปรากฏว่า พลตำรวจเอก สมศักดิ์ จันทะพิงค์ ได้รับการดำรงตำแหน่งอีกสมัย และคณะกรรมการการเลือกตั้ง ได้รับรองการเลือกตั้งเมื่อวันที่ 23 กรกฎาคม พ.ศ. 2567

**อ่างทอง**
จัดขึ้นเมื่อวันที่ 23 มิถุนายน พ.ศ. 2567 เป็นการเลือกตั้งนายกองค์การบริหารส่วนจังหวัดอ่างทอง สืบเนื่องจากสุรเชษ นิ่มกุล นายกองค์การบริหารส่วนจังหวัดอ่างทองได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 สุรเชษ นิ่มกุล อดีตนายกองค์การบริหารส่วนจังหวัดอ่างทอง กลุ่มสำนึกรักบ้านเกิด
ผลการเลือกตั้งปรากฏว่า สุรเชษ นิ่มกุล ได้รับการดำรงตำแหน่งอีกสมัย

**ปทุมธานี ครั้งที่ 1**
จัดขึ้นเมื่อวันที่ 30 มิถุนายน พ.ศ. 2567 เป็นการเลือกตั้งนายกองค์การบริหารส่วนจังหวัดปทุมธานี สืบเนื่องจากพลตำรวจโท คำรณวิทย์ ธูปกระจ่าง นายกองค์การบริหารส่วนจังหวัดปทุมธานีได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 ชาญ พวงเพ็ชร์ อดีตนายกองค์การบริหารส่วนจังหวัดปทุมธานี 3 สมัย สังกัด พรรคเพื่อไทย- หมายเลข 2 อธิวัฒน์ สอนเนย อดีตสมาชิกสภา อบจ.ปทุมธานี และอดีตผู้สมัคร สส.ปทุมธานี เขต 7 พรรครวมไทยสร้างชาติ- หมายเลข 3 พลตำรวจโท คำรณวิทย์ ธูปกระจ่าง อดีตนายกองค์การบริหารส่วนจังหวัดปทุมธานี อดีตผู้บัญชาการตำรวจนครบาล ปัจจุบันประกอบอาชีพหมอฝังเข็มรักษาคนไข้ที่มูลนิธิมงคล-จงกล ธูปกระจ่าง ลงสมัครในสังกัดกลุ่มคนรักปทุม- หมายเลข 4 นพดล ลัดดาแย้ม อดีตสมาชิกสภา อบจ.ปทุมธานี และอดีตผู้สมัคร สส.ปทุมธานี เขต 2 พรรคพลังประชารัฐ
ต่อมา คณะกรรมการการเลือกตั้งมีมติให้ใบเหลืองกับผู้สมัครที่ได้รับเลือกตั้ง ส่งผลให้ต้องมีการจัดการเลือกตั้งใหม่อีกครั้ง

**พะเยา**
จัดขึ้นในวันที่ 4 สิงหาคม พ.ศ. 2567 เป็นการเลือกตั้งนายกองค์การบริหารส่วนจังหวัดพะเยา สืบเนื่องจาก อัครา พรหมเผ่า นายกองค์การบริหารส่วนจังหวัดพะเยาได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 ชัยประพันธ์ สิงห์ชัย อดีตผู้สมัครนายกองค์การบริหารส่วนจังหวัดพะเยา พ.ศ. 2563 คณะก้าวหน้า และอดีตผู้สมัคร สส.พะเยา เขต 3 พรรคก้าวไกล ลงสมัครในฐานะกลุ่มพะเยาก้าวไกล- หมายเลข 2 ธวัช สุทธวงค์ อดีตรองนายกองค์การบริหารส่วนจังหวัดพะเยา และอดีตผู้สมัคร สส.พะเยา เขต 2 พรรคพลังประชารัฐ พ.ศ. 2562 สังกัด พรรคเพื่อไทย โดยมี อัครา พรหมเผ่า อดีตนายกองค์การบริหารส่วนจังหวัดพะเยาให้การสนับสนุน โดยได้ชี้แจงว่า ตนเองไม่ได้ลงสมัครนายก อบจ.พะเยาในครั้งนี้ แต่ได้มอบให้ อดีตรองนายก อบจ.พะเยา ลงสมัครแทน ส่วนตนเองนั้นจะไปเล่นการเมืองในระดับสูงขึ้นไป หรือการเมืองระดับชาติ
ผลการเลือกตั้งปรากฏว่า ธวัช สุทธวงค์ ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 13 สิงหาคม พ.ศ. 2567

**พระนครศรีอยุธยา**
จัดขึ้นในวันที่ 4 สิงหาคม พ.ศ. 2567 เป็นการเลือกตั้งนายกองค์การบริหารส่วนจังหวัดพระนครศรีอยุธยา สืบเนื่องจาก สมทรง พันธ์เจริญวรกุล นายกองค์การบริหารส่วนจังหวัดพระนครศรีอยุธยาได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 วัชรพงศ์ ระดมสิทธิพัฒน์ อดีตนายกองค์การบริหารส่วนตำบลบ้านใหม่ สังกัดกลุ่มก้าวใหม่อยุธยา โดยมี ชริน วงศ์พันธ์เที่ยง สส.พระนครศรีอยุธยา เขต 2 พรรคก้าวไกล ให้การสนับสนุน- หมายเลข 2 สมทรง พันธ์เจริญวรกุล อดีตนายกองค์การบริหารส่วนจังหวัดพระนครศรีอยุธยา 4 สมัย
ผลการเลือกตั้งปรากฏว่า สมทรง พันธ์เจริญวรกุล ได้รับการดำรงตำแหน่งอีกสมัย และคณะกรรมการการเลือกตั้ง ได้รับรองการเลือกตั้งเมื่อวันที่ 13 สิงหาคม พ.ศ. 2567

**ชัยนาท**
จัดขึ้นในวันที่ 4 สิงหาคม พ.ศ. 2567 เป็นการเลือกตั้งนายกองค์การบริหารส่วนจังหวัดชัยนาท สืบเนื่องจาก อนุสรณ์ นาคาศัย นายกองค์การบริหารส่วนจังหวัดชัยนาทได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 จิตร์ธนา ยิ่งทวีลาภา อดีตสมาชิกวุฒิสภาจังหวัดชัยนาท ปี51-57 และเป็นพี่สาวของ อนุสรณ์ นาคาศัย อดีตนายกองค์การบริหารส่วนจังหวัดชัยนาท 2 สมัย กับ อนุชา นาคาศัย สส. ชัยนาท 4 สมัย เขต 1 พรรครวมไทยสร้างชาติ - หมายเลข 2 ปัญญา ไทยรัตนกุล อดีตนายกเทศมนตรีตำบลหันคา และอดีตผู้สมัคร สส.ชัยนาท เขต 2 พรรคพลังประชารัฐ ลงสมัครในสังกัดกลุ่มก้าวใหม่ชัยนาท- หมายเลข 3 สุทธิพจน์ เชื้ออภัยวงษ์ อดีตผู้สมัคร สส.ชัยนาท เขต 2 พรรคก้าวไกล
ผลการเลือกตั้งปรากฏว่า จิตร์ธนา ยิ่งทวีลาภา ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 13 สิงหาคม พ.ศ. 2567

**ชัยภูมิ**
จัดขึ้นในวันที่ 11 สิงหาคม พ.ศ. 2567 เป็นการเลือกตั้งนายกองค์การบริหารส่วนจังหวัดชัยภูมิ สืบเนื่องจาก อร่าม โล่ห์วีระ นายกองค์การบริหารส่วนจังหวัดชัยภูมิได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 สุรีวรรณ นาคาศัย ภรรยา สัมฤทธิ์ แทนทรัพย์ สส.ชัยภูมิ เขต 3 พรรคภูมิใจไทย- หมายเลข 2 จารุวรรณ จังหวะ อดีต ส.อบจ.ชัยภูมิ เขตอำเภอหนองบัวแดง และเป็นพี่สาว กาญจนา จังหวะ สส.ชัยภูมิ เขต 4 พรรคพลังประชารัฐ- หมายเลข 3 อร่าม โล่ห์วีระ อดีตนายกองค์การบริหารส่วนจังหวัดชัยภูมิ 1 สมัย บิดาของอัครแสนคีรี โล่ห์วีระ สส.ชัยภูมิ เขต 7 พรรคพลังประชารัฐ- หมายเลข 4 ว่าที่ร้อยตรี พสิษฐ์ คำชัย ทนายความ- หมายเลข 5 วรวุฒิ ประภามณฑล อดีตสมาชิกองค์การบริหารส่วนจังหวัดชัยภูมิ อำเภอเมืองชัยภูมิ เขต 3
ผลการเลือกตั้งปรากฏว่า สุรีวรรณ นาคาศัย ได้รับการดำรงตำแหน่ง

**พิษณุโลก**
จัดขึ้นในวันที่ 18 สิงหาคม พ.ศ. 2567 เป็นการเลือกตั้งนายกองค์การบริหารส่วนจังหวัดพิษณุโลก สืบเนื่องจาก มนต์ชัย วิวัฒน์ธนาฒย์ นายกองค์การบริหารส่วนจังหวัดพิษณุโลกได้ลาออกจากตำแหน่ง  โดยมีผู้สมัครทั้งหมดดังนี้- หมายเลข 1 มนต์ชัย วิวัฒน์ธนาฒย์ อดีตนายกองค์การบริหารส่วนจังหวัดพิษณุโลก สังกัดกลุ่มพลังพิษณุโลก- หมายเลข 2 เศรษฐา กิตติจารุรัตน์ อดีต สจ.เขตอำเภอเมืองพิษณุโลก และอดีตผู้สมัคร สส.พิษณุโลก เขต 1 พรรคพลังประชารัฐ ในปี พ.ศ. 2562- หมายเลข 3 สิริพรรณ คุณประจักษ์นุกูล นักธุรกิจ  และอดีตสมาชิกพรรคก้าวไกล ลงสมัครในกลุ่มก้าวใหม่พิษณุโลก โดยมีปดิพัทธ์ สันติภาดา อดีตรองประธานสภาผู้แทนราษฎร และอดีตสส.พิษณุโลก รวมทั้ง ศุภปกรณ์ กิตยาธิคุณ สส.พิษณุโลก เขต 5 พรรคก้าวไกล ให้การสนับสนุน นอกจากนี้ยังได้รับการสนับสนุนจาก คณะก้าวหน้า และ พรรคประชาชน อีกด้วย
ผลการเลือกตั้งปรากฏว่า มนต์ชัย วิวัฒน์ธนาฒย์ ได้รับการดำรงตำแหน่ง

**ราชบุรี**
จัดขึ้นในวันที่ 1 กันยายน พ.ศ. 2567 เป็นการเลือกตั้งนายกองค์การบริหารส่วนจังหวัดราชบุรี สืบเนื่องจาก วิวัฒน์ นิติกาญจนา นายกองค์การบริหารส่วนจังหวัดราชบุรีได้ลาออกจากตำแหน่ง โดยมีผู้สมัครทั้งหมดดังนี้- หมายเลข 1 ชัยรัตน์ ศักดิ์อิสระพงศ์ ผู้สมัครสังกัด พรรคประชาชน เดิมชัยรัตน์สังกัด พรรคก้าวไกล ซึ่งนับว่าเป็นผู้สมัครนายกองค์การบริหารส่วนจังหวัดคนเดียวของพรรคก้าวไกลที่ลงสมัครรับเลือกตั้งอย่างเป็นทางการก่อนที่พรรคจะถูกยุบ และเป็นผู้สมัครคนแรกของพรรคประชาชนที่ลงสมัครรับเลือกตั้ง- หมายเลข 2 วิวัฒน์ นิติกาญจนา อดีตนายกองค์การบริหารส่วนจังหวัดราชบุรี สามีของ บุญยิ่ง นิติกาญจนา สส. ราชบุรี 3 สมัย เขต 2 สังกัดกลุ่มพัฒนาราชบุรี
ผลการเลือกตั้งปรากฏว่า วิวัฒน์ นิติกาญจนา ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 กันยายน พ.ศ. 2567

**ชุมพร**
จัดขึ้นในวันที่ 22 กันยายน พ.ศ. 2567 เป็นการเลือกตั้งนายกองค์การบริหารส่วนจังหวัดชุมพร สืบเนื่องจาก นพพร อุสิทธิ์ นายกองค์การบริหารส่วนจังหวัดชุมพรได้ลาออกจากตำแหน่ง โดยมีผู้สมัครเพียงคนเดียว ดังนี้- หมายเลข 1 นพพร อุสิทธิ์ อดีตนายกองค์การบริหารส่วนจังหวัดชุมพร สามีของ สุจิตรา อุสิทธิ์ นายกอบต.นาสัก อ.สวี ซึ่งเป็นน้องสาวของ สุพล จุลใส สส. ชุมพร 2 สมัย เขต 3 พรรครวมไทยสร้างชาติ และเป็นพี่สาวของ ชุมพล จุลใส อดีตสส. ชุมพร 3 สมัย เขต 1 พรรคประชาธิปัตย์ สังกัดกลุ่มพลังชุมพร
ผลการเลือกตั้งปรากฏว่า นพพร อุสิทธิ์ ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 19 พฤศจิกายน พ.ศ. 2567

**ปทุมธานี ครั้งที่ 2**
จัดขึ้นในวันที่ 22 กันยายน พ.ศ. 2567 เป็นการเลือกตั้งนายกองค์การบริหารส่วนจังหวัดปทุมธานีครั้งที่สองในปีเดียวกัน สืบเนื่องจาก ชาญ พวงเพ็ชร์ ผู้สมัครนายกองค์การบริหารส่วนจังหวัดปทุมธานีที่ได้รับเลือกตั้งในรอบที่ผ่านมา ถูกคณะกรรมการการเลือกตั้งมีมติให้ใบเหลือง เหตุจัดเลี้ยงและมหรสพเพื่อจูงใจให้ผู้มีสิทธิเลือกตั้งลงคะแนนให้ตัวเองนั้น เป็นเหตุอันควรเชื่อได้ว่าการเลือกตั้งนายก อบจ.ปทุมธานี ในรอบที่ผ่านมานั้น มิได้เป็นไปโดยสุจริตหรือเที่ยงธรรม 
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมจะเข้าสู่การเลือกตั้งใหม่อีกครั้ง โดยมีผู้สมัครดังต่อไปนี้- หมายเลข 1 ชาญ พวงเพ็ชร์ อดีตนายกองค์การบริหารส่วนจังหวัดปทุมธานี 3 สมัย สังกัด พรรคเพื่อไทย- หมายเลข 2 อธิวัฒน์ สอนเนย อดีตสมาชิกสภา อบจ.ปทุมธานี และอดีตผู้สมัคร สส.ปทุมธานี เขต 7 พรรครวมไทยสร้างชาติ- หมายเลข 3 พลตำรวจโท คำรณวิทย์ ธูปกระจ่าง อดีตนายกองค์การบริหารส่วนจังหวัดปทุมธานี อดีตผู้บัญชาการตำรวจนครบาล ปัจจุบันประกอบอาชีพหมอฝังเข็มรักษาคนไข้ที่มูลนิธิมงคล-จงกล ธูปกระจ่าง ลงสมัครในสังกัดกลุ่มคนรักปทุม- หมายเลข 4 นพดล ลัดดาแย้ม อดีตสมาชิกสภา อบจ.ปทุมธานี และอดีตผู้สมัคร สส.ปทุมธานี เขต 2 พรรคพลังประชารัฐ
ผลการเลือกตั้งปรากฏว่า พลตำรวจโท คำรณวิทย์ ธูปกระจ่าง ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 ตุลาคม พ.ศ. 2567

**ยโสธร**
จัดขึ้นในวันที่ 6 ตุลาคม พ.ศ. 2567 เป็นการเลือกตั้งนายกองค์การบริหารส่วนจังหวัดยโสธร สืบเนื่องจาก วิเชียร สมวงศ์ นายกองค์การบริหารส่วนจังหวัดยโสธรได้ลาออกจากตำแหน่งเมื่อวันที่ 16 สิงหาคม พ.ศ. 2567 โดยมีผู้สมัครทั้งหมดดังนี้- หมายเลข 1 วิเชียร สมวงศ์ อดีตนายกองค์การบริหารส่วนจังหวัดยโสธร น้องชายของ บุญแก้ว สมวงศ์ สส.ยโสธร 3 สมัย เขต 2 สังกัด พรรคเพื่อไทย- หมายเลข 2 สพรั่งศักดิ์ สิงหา อดีตรองนายกองค์การบริหารส่วนตำบลกระจาย - หมายเลข 3 ทำจริง เจจริงใจ (ชื่อเดิม สมหวัง จำปาหอม) ทนายความ อดีตผู้สมัครนายกองค์การบริหารส่วนจังหวัดยโสธรในปี พ.ศ. 2563 และอดีตผู้สมัคร สส.ยโสธร เขต 1 พรรคมัชฌิมาธิปไตย ในปี พ.ศ. 2550 และ พรรคเพื่อนเกษตรไทย ในปี พ.ศ. 2554 ลงสมัครในสังกัดกลุ่มประชาชนรักยโสธร- หมายเลข 4 หน่ำ จึงเป็นสุข อดีตเลขานุการนายกองค์การบริหารส่วนจังหวัดยโสธร ปี พ.ศ. 2547

**ระนอง**
จัดขึ้นในวันที่ 6 ตุลาคม พ.ศ. 2567 เป็นการเลือกตั้งนายกองค์การบริหารส่วนจังหวัดระนอง สืบเนื่องจาก ธนกร บริสุทธิญาณี นายกองค์การบริหารส่วนจังหวัดระนองได้ลาออกจากตำแหน่งเมื่อวันที่ 15 สิงหาคม พ.ศ. 2567 โดยมีผู้สมัครทั้งหมดดังนี้- หมายเลข 1 ธนกร บริสุทธิญาณี อดีตนายกองค์การบริหารส่วนจังหวัดระนอง สังกัดกลุ่มรวมพลังระนอง โดยมีการสนับสนุนจาก พรรคพลังประชารัฐ- หมายเลข 2 สีหราช สรรพกุล อดีตผู้ใหญ่บ้านเกาะคณฑี ตำบลปากน้ำ อำเภอเมืองระนอง จังหวัดระนอง สังกัดกลุ่มระนองก้าวหน้า โดยมีการสนับสนุนจาก คงกฤษ ฉัตรมาลีรัตน์ อดีตนายกองค์การบริหารส่วนจังหวัดระนอง และ สส.ระนอง เขต 1 พรรคภูมิใจไทย- หมายเลข 3 คุณัญญา สองสมุทร ทนายความ และอาสาสมัครนักกฎหมายสิทธิมนุษยชน ลงสมัครในสังกัดกลุ่มระนองก้าวไกล

**อุทัยธานี**
จัดขึ้นในวันที่ 6 ตุลาคม พ.ศ. 2567 เป็นการเลือกตั้งนายกองค์การบริหารส่วนจังหวัดอุทัยธานี สืบเนื่องจาก เผด็จ นุ้ยปรี นายกองค์การบริหารส่วนจังหวัดอุทัยธานีได้ลาออกจากตำแหน่งเมื่อวันที่ 22 สิงหาคม พ.ศ. 2567 โดยมีผู้สมัครทั้งหมดดังนี้- หมายเลข 1 เผด็จ นุ้ยปรี อดีตนายกองค์การบริหารส่วนจังหวัดอุทัยธานี 4 สมัย สังกัดกลุ่มคุณธรรม โดยมีการสนับสนุนจาก ชาดา ไทยเศรษฐ์ อดีตรัฐมนตรีช่วยว่าการกระทรวงมหาดไทย
ผลการเลือกตั้งปรากฏว่า เผด็จ นุ้ยปรี ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 30 ตุลาคม พ.ศ. 2567

**ขอนแก่น**
จัดขึ้นในวันที่ 3 พฤศจิกายน พ.ศ. 2567 เป็นการเลือกตั้งนายกองค์การบริหารส่วนจังหวัดขอนแก่น สืบเนื่องจาก พงษ์ศักดิ์ ตั้งวานิชกพงษ์ นายกองค์การบริหารส่วนจังหวัดขอนแก่นได้ลาออกจากตำแหน่งเมื่อวันที่ 13 กันยายน พ.ศ. 2567 โดยมีผู้สมัครทั้งหมดดังนี้- หมายเลข 1 วัฒนา ช่างเหลา อดีตเลขานุการรัฐมนตรีช่วยว่าการกระทรวงมหาดไทย ประธานสโมสรฟุตบอลขอนแก่น ยูไนเต็ด และอดีต สส.ขอนแก่น เขต 2 พรรคภูมิใจไทย ปัจจุบันเป็นสมาชิกพรรคเพื่อไทย ลงสมัครในสังกัดกลุ่มศิลาพัฒนา- หมายเลข 2 พงษ์ศักดิ์ ตั้งวานิชกพงษ์ อดีตนายกองค์การบริหารส่วนจังหวัดขอนแก่น- หมายเลข 3 โตบูรพา สิมมาทัน อดีตผู้สมัคร สส.ขอนแก่น เขต 1 พรรคเสรีรวมไทย ลงสมัครในสังกัดกลุ่มวันนี้เพื่อขอนแก่น- หมายเลข 4 ณัฏฐ์ ก้อนคำ อดีตผู้สมัคร สส.ขอนแก่น เขต 8 พรรคประชาธิปัตย์ (ขาดคุณสมบัติ)
ผลการเลือกตั้งปรากฏว่า วัฒนา ช่างเหลา ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 19 พฤศจิกายน พ.ศ. 2567

**สุโขทัย**
จัดขึ้นในวันที่ 3 พฤศจิกายน พ.ศ. 2567 เป็นการเลือกตั้งนายกองค์การบริหารส่วนจังหวัดสุโขทัย สืบเนื่องจาก มนู พุกประเสริฐ นายกองค์การบริหารส่วนจังหวัดสุโขทัยได้ลาออกจากตำแหน่งเมื่อวันที่ 19 กันยายน พ.ศ. 2567 โดยมีผู้สมัครทั้งหมดดังนี้- หมายเลข 1 มนู พุกประเสริฐ อดีตนายกองค์การบริหารส่วนจังหวัดสุโขทัย พี่ชายของ อนงค์วรรณ เทพสุทิน อดีตสส. สุโขทัย ซึ่งเป็นสามีของ สมศักดิ์ เทพสุทิน สส. สุโขทัย หลายสมัย สังกัด พรรคเพื่อไทย- หมายเลข 2 โด่ง แสวงลาภ ทนายความ, นายกสมาคมผู้ปกครองและครูโรงเรียนเมืองเชลียง อดีตผู้สมัคร สส.สุโขทัย เขต 3 พรรคประชาธิปัตย์ ในปี พ.ศ. 2562 และอดีตสมาชิกพรรคประชาธิปัตย์ (ลาออกปี พ.ศ. 2563)- หมายเลข 3 วศินภัทร์ กิตตินันท์พาณิช อดีตรองนายกองค์การบริหารส่วนตำบลวังน้ำขาว และอดีตผู้สมัคร สส.สุโขทัย เขต 2 พรรคก้าวไกล ปัจจุบันเป็นสมาชิกพรรคประชาชน ลงสมัครในนามกลุ่มก้าวเปลี่ยนสุโขทัย

**สุรินทร์**
จัดขึ้นในวันที่ 23 พฤศจิกายน พ.ศ. 2567 เป็นการเลือกตั้งนายกองค์การบริหารส่วนจังหวัดสุรินทร์ สืบเนื่องจาก พรชัย มุ่งเจริญพร นายกองค์การบริหารส่วนจังหวัดสุรินทร์ได้ลาออกจากตำแหน่งเมื่อวันที่ 26 กันยายน พ.ศ. 2567 โดยมีผู้สมัครทั้งหมดดังนี้- หมายเลข 1 ธัญพร มุ่งเจริญพร อดีตประธานสภาองค์การบริหารส่วนจังหวัดสุรินทร์ ภรรยา ปกรณ์ มุ่งเจริญพร สส.สุรินทร์ เขต 1 พรรคภูมิใจไทย- หมายเลข 2 พรชัย มุ่งเจริญพร อดีตนายกองค์การบริหารส่วนจังหวัดสุรินทร์ และอดีตผู้สมัคร สส.สุรินทร์ เขต 1 พรรคมัชฌิมาธิปไตย ในปี พ.ศ. 2550 และอดีตผู้สมัคร สส.สุรินทร์ เขต 7 พรรคภูมิใจไทย ในปี พ.ศ. 2562 ลงสมัครในสังกัดกลุ่มสุรินทร์รวมใจ- หมายเลข 3 นัทธมน ศิริวัฒนวานิช (เดิมชื่อ: นัฐมล สมบูรณ์เทอดธนา) อดีตรองนายกองค์การบริหารส่วนจังหวัดสุรินทร์ อดีตสส.สุรินทร์ เขต 4 พรรคชาติไทย ปัจจุบันเป็นสมาชิกพรรคเพื่อไทย- หมายเลข 4 ภัทรพล หงษ์สูง อดีตผู้สมัคร สส.สุรินทร์ เขต 5 พรรคประชาธิปไตยใหม่- หมายเลข 5 ฉลอง สัตตรัตนามัย ทนายความ และอดีตผู้สมัครนายกเทศมนตรีเมืองสุรินทร์
ผลการเลือกตั้งปรากฏว่า ธัญพร มุ่งเจริญพร ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 ธันวาคม พ.ศ. 2567

**นครศรีธรรมราช**
จัดขึ้นในวันที่ 24 พฤศจิกายน พ.ศ. 2567 เป็นการเลือกตั้งนายกองค์การบริหารส่วนจังหวัดนครศรีธรรมราช สืบเนื่องจาก กนกพร เดชเดโช นายกองค์การบริหารส่วนจังหวัดนครศรีธรรมราชได้ลาออกจากตำแหน่งเมื่อวันที่ 1 ตุลาคม พ.ศ. 2567 โดยมีผู้สมัครทั้งหมดดังนี้- หมายเลข 1 กนกพร เดชเดโช อดีตนายกองค์การบริหารส่วนจังหวัดนครศรีธรรมราช ลงสมัครในนามกลุ่มพลังเมืองนคร โดยได้รับการสนับสนุนจาก ชัยชนะ เดชเดโช รองหัวหน้าพรรคประชาธิปัตย์ - หมายเลข 2 วาริน ชิณวงศ์ นักธุรกิจด้านการเกษตร และอดีตประธานหอการค้าจังหวัดและคณะกรรมการหอการค้าแห่งประเทศไทย ปัจจุบันเป็นสมาชิกพรรคภูมิใจไทย ลงสมัครในนามกลุ่มนครเข้มแข็ง- หมายเลข 3 อาญาสิทธิ์ ศรีสุวรรณ อดีต สส.นครศรีธรรมราช เขต 3 พรรคพลังประชารัฐ ลงสมัครในนามกลุ่มนครก้าวหน้า- หมายเลข 4 สัณหพจน์ สุขศรีเมือง อดีต สส.นครศรีธรรมราช เขต 2 และอดีตสมาชิกพรรคพลังประชารัฐ ลงสมัครในนามกลุ่มนครก้าวใหม่
ผลการเลือกตั้งปรากฏว่า วาริน ชิณวงศ์ ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 ธันวาคม พ.ศ. 2567

**เพชรบุรี**
จัดขึ้นในวันที่ 24 พฤศจิกายน พ.ศ. 2567 เป็นการเลือกตั้งนายกองค์การบริหารส่วนจังหวัดเพชรบุรี สืบเนื่องจาก ชัยยะ อังกินันทน์ นายกองค์การบริหารส่วนจังหวัดเพชรบุรีได้ลาออกจากตำแหน่งเมื่อวันที่ 27 กันยายน พ.ศ. 2567 โดยมีผู้สมัครทั้งหมดดังนี้- หมายเลข 1 ชัยยะ อังกินันทน์ อดีตนายกองค์การบริหารส่วนจังหวัดเพชรบุรี บุตรคนเล็กของ ปิยะ อังกินันทน์ อดีตสส. เพชรบุรี หลายสมัย และเป็นสามีของ ธิวัลรัตน์ อังกินันทน์ สส. เพชรบุรี เขต 1 พรรครวมไทยสร้างชาติ ลงสมัครในสังกัดกลุ่มรวมใจเพชร- หมายเลข 2 กฤษณ์ แก้วอยู่ อดีต สส.เพชรบุรี เขต 1 พรรคพลังประชารัฐ และอดีตผู้สมัคร สส.เพชรบุรี เขต 1 พรรคภูมิใจไทย
ผลการเลือกตั้งปรากฏว่า ชัยยะ อังกินันทน์ ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 ธันวาคม พ.ศ. 2567

**อุดรธานี**
จัดขึ้นในวันที่ 24 พฤศจิกายน พ.ศ. 2567 เป็นการเลือกตั้งนายกองค์การบริหารส่วนจังหวัดอุดรธานี สืบเนื่องจาก วิเชียร ขาวขำ นายกองค์การบริหารส่วนจังหวัดอุดรธานีได้ลาออกจากตำแหน่งเมื่อวันที่ 1 ตุลาคม พ.ศ. 2567 ด้วยเหตุผลด้านสุขภาพ โดยมีผู้สมัครทั้งหมดดังนี้- หมายเลข 1 คณิศร ขุริรัง อดีตประธานสภาทนายความจังหวัดอุดรธานี 2  สมัยและอดีตสมาชิกสภาปฏิรูปแห่งชาติ (สปช.) จังหวัดหนองบัวลำภู สังกัด พรรคประชาชน- หมายเลข 2 ศราวุธ เพชรพนมพร อดีต สส.อุดรธานี 4 สมัย สังกัด พรรคเพื่อไทย- หมายเลข 3 ดนุช ตันเทอดทิตย์ อดีตหัวหน้าพรรครวมพลัง, อดีตแกนนำพันธมิตรประชาชนเพื่อประชาธิปไตยอุดรธานี, และอดีตแกนนำ กปปส.อุดรธานี ลงสมัครในสังกัดกลุ่มวิถีใหม่
ผลการเลือกตั้งปรากฏว่า ศราวุธ เพชรพนมพร ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 ธันวาคม พ.ศ. 2567

**กำแพงเพชร**
จัดขึ้นในวันที่ 1 ธันวาคม พ.ศ. 2567 เป็นการเลือกตั้งนายกองค์การบริหารส่วนจังหวัดกำแพงเพชร สืบเนื่องจาก สุนทร รัตนากร นายกองค์การบริหารส่วนจังหวัดกำแพงเพชรได้ลาออกจากตำแหน่งเมื่อวันที่ 11 ตุลาคม พ.ศ. 2567 โดยมีผู้สมัครทั้งหมดดังนี้- หมายเลข 1 สุนทร รัตนากร อดีตนายกองค์การบริหารส่วนจังหวัดกำแพงเพชร พี่ชายของ วราเทพ รัตนากร อดีตสส. กำแพงเพชร หลายสมัย ลงสมัครในสังกัดกลุ่มกำแพงเพชรสามัคคี - หมายเลข 2 ธานันท์ หล่าวเจริญ อดีตผู้สมัคร สส.กำแพงเพชร เขต 4 พรรคเพื่อไทย ปัจจุบันเป็นสมาชิกพรรคประชาชน ลงสมัครในสังกัดกลุ่มประชาชนฅนกำแพงเพชร 
ผลการเลือกตั้งปรากฏว่า สุนทร รัตนากร ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 16 ธันวาคม พ.ศ. 2567

**ตาก**
จัดขึ้นในวันที่ 15 ธันวาคม พ.ศ. 2567 เป็นการเลือกตั้งนายกองค์การบริหารส่วนจังหวัดตาก สืบเนื่องจาก ณัฐวุฒิ ทวีเกื้อกูลกิจ นายกองค์การบริหารส่วนจังหวัดตากได้ลาออกจากตำแหน่งเมื่อวันที่ 24 ตุลาคม พ.ศ. 2567 โดยมีผู้สมัครทั้งหมดดังนี้- หมายเลข 1 อัจฉรา ทวีเกื้อกูลกิจ อดีตรองนายกองค์การบริหารส่วนจังหวัดตาก ภริยาของ ณัฐวุฒิ ทวีเกื้อกูลกิจ อดีตนายกองค์การบริหารส่วนจังหวัดตาก 2 สมัย และเป็นมารดาของ ธนัสถ์ ทวีเกื้อกูลกิจ อดีตสส. ตาก เขต 1 พรรคพลังประชารัฐ ลงสมัครในนามกลุ่มพัฒนาตาก- หมายเลข 2 พันตำรวจโท อนุรักษ์ จิรจิตร อดีตผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคม ปัจจุบันเป็นสมาชิกพรรคประชาชน ลงสมัครในนามกลุ่มคนพันธุ์ตาก

**เพชรบูรณ์**
จัดขึ้นในวันที่ 15 ธันวาคม พ.ศ. 2567 เป็นการเลือกตั้งนายกองค์การบริหารส่วนจังหวัดเพชรบูรณ์ สืบเนื่องจาก อัครเดช ทองใจสด นายกองค์การบริหารส่วนจังหวัดเพชรบูรณ์ได้ลาออกจากตำแหน่งเมื่อวันที่ 25 ตุลาคม พ.ศ. 2567 โดยมีผู้สมัครทั้งหมดดังนี้- หมายเลข 1 อัครเดช ทองใจสด อดีตนายกองค์การบริหารส่วนจังหวัดเพชรบูรณ์ บิดาของ อัคร ทองใจสด สส.เพชรบูรณ์ เขต 6 พรรคพลังประชารัฐ และเป็นบุตรของ เอี่ยม ทองใจสด อดีตสส.เพชรบูรณ์ หลายสมัย- หมายเลข 2 ธิปไตย แสงรัก อดีตผู้สมัคร สส.เพชรบูรณ์ เขต 4 พรรคภูมิใจไทย- หมายเลข 3 จิรวิทย์ แก้วกำพล อดีตข้าราชการ- หมายเลข 4 เจริญศักดิ์ โพธิ์ศรีชัย ครีเอเตอร์ (ขาดคุณสมบัติ)

**อุตรดิตถ์**
จัดขึ้นในวันที่ 22 ธันวาคม พ.ศ. 2567 เป็นการเลือกตั้งนายกองค์การบริหารส่วนจังหวัดอุตรดิตถ์ สืบเนื่องจาก ชัยศิริ ศุภรักษ์จินดา นายกองค์การบริหารส่วนจังหวัดอุตรดิตถ์ได้ลาออกจากตำแหน่งเมื่อวันที่ 26 ตุลาคม พ.ศ. 2567 โดยมีผู้สมัครทั้งหมดดังนี้- หมายเลข 1 ชัยศิริ ศุภรักษ์จินดา อดีตนายกองค์การบริหารส่วนจังหวัดอุตรดิตถ์ ลงสมัครในสังกัดกลุ่มรักอุตรดิตถ์บ้านเรา- หมายเลข 2 โปรย สมบัติ อดีตผู้สมัคร สส.อุตรดิตถ์ เขต 1 พรรคไทยสร้างไทย- หมายเลข 3 สหวิช อภิชัยวิศรุตกุล อดีตรองผู้ว่าราชการจังหวัดอุตรดิตถ์ ลงสมัครในสังกัดกลุ่มคนรักอุตรดิตถ์

**อุบลราชธานี**
จัดขึ้นในวันที่ 22 ธันวาคม พ.ศ. 2567 เป็นการเลือกตั้งนายกองค์การบริหารส่วนจังหวัดอุบลราชธานี สืบเนื่องจาก กานต์ กัลป์ตินันท์ นายกองค์การบริหารส่วนจังหวัดอุบลราชธานีได้ลาออกจากตำแหน่งเมื่อวันที่ 26 ตุลาคม พ.ศ. 2567 โดยมีผู้สมัครทั้งหมดดังนี้- หมายเลข 1 กานต์ กัลป์ตินันท์ อดีตนายกองค์การบริหารส่วนจังหวัดอุบลราชธานี น้องชายของ เกรียง กัลป์ตินันท์ อดีตสส.อุบลราชธานี หลายสมัย และ อดีตรัฐมนตรีช่วยว่าการกระทรวงมหาดไทย สังกัด พรรคเพื่อไทย- หมายเลข 2 สิทธิพล เลาหะวนิช อดีตรองนายกองค์การบริหารส่วนจังหวัดอุบลราชธานี สังกัด พรรคประชาชน- หมายเลข 3 จิตรวรรณ หวังศุภกิจโกศล ที่ปรึกษาพรรคไทรวมพลัง อดีตสมาชิกสภาผู้แทนราษฎรจังหวัดนครราชสีมา พรรคเพื่อแผ่นดิน (พ.ศ. 2550) น้องสาวของ ยลลดา หวังศุภกิจโกศล นายกองค์การบริหารส่วนจังหวัดนครราชสีมา- หมายเลข 4 อธิปไตย ศุ้ย ศรีมงคล ปัจจุบันเป็นสมาชิกพรรคไทรวมพลัง

**หลังการเลือกตั้ง**
หลังการเลือกตั้ง มีการร้องเรียนผู้สมัครนายก อบจ. ที่ได้รับเลือกตั้ง รวมถึงการวินิจฉัยของคณะกรรมการการเลือกตั้ง ดังต่อไปนี้

**หมายเหตุ**

**ดูเพิ่ม**
 การเลือกตั้งนายกองค์การบริหารส่วนจังหวัดในประเทศไทย พ.ศ. 2563- นายกองค์การบริหารส่วนจังหวัด

**อ้างอิง**
หมวดหมู่:การเลือกตั้งนายกองค์การบริหารส่วนจังหวัดในประเทศไทย
หมวดหมู่:การเลือกตั้งในประเทศไทยในปี พ.ศ. 2567